recursal/SuperWikiNEXT-32B huggingface dataset:
**ইনফিনিটি পাথর** বা **ইনফিনিটি জেমস**গুলি (শুরুতে **সোল জেমস** এবং পরবর্তীতে **ইনফিনিটি স্টোন্স** হিসেবে উল্লেখ করা হয়) হলো মার্ভেল কমিক্সে আবির্ভূত ছয়টি রত্নপাথর। এই ছয়টি পাথরগুলি হলো মাইন্ড (মন), পাওয়ার (শক্তি), রিয়ালিটি (বাস্তবতা), সোল (আত্মা), স্পেস (স্থান) এবং টাইম (সময়) পাথর।

মার্ভেল সিনেম্যাটিক ইউনিভার্সের প্রথম তিনটি পর্যায়ে এই পাথরগুলি গুরুত্বপূর্ণ ভূমিকা পালন করে, যেখানে এইগুলিকে ইনফিনিটি স্টোন্স হিসেবে উল্লেখ করা হয়। পরিচালক জেমস গান গার্ডিয়্যান্স অফ দ্য গ্যালাক্সি চলচ্চিত্রে স্টোন্সগুলির পূর্বকাহিনি তৈরি করেন, যেখানে দ্য কালেক্টর ব্যাখ্যা করেন কীভাবে মহাবিস্ফোরণের পূর্বে বিদ্যমান থাকা ছয়টি অনন্য শক্তির অবশিষ্টাংশ ছিল এইগুলি। এই শক্তিগুলিকে মহাবিশ্বের শুরুর পরবর্তীতে মহাজাগতিক সত্ত্বাদের দ্বারা বস্তুতে রূপান্তরিত করা হয় এবং মহাবিশ্বের চারিদিকে ভাগ করে দেওয়া হয়।[*যাচাইকরণ ব্যর্থ হয়েছে*]

তথ্যসূত্র
---------

1. ↑  Taylor, Drew (জুলাই ৩১, ২০১৪)। "'Guardians Of The Galaxy' Director James Gunn Discusses Working With Joss Whedon, Sequels, Marvel 'Risks' & More"। *The IndieWire*। সংগ্রহের তারিখ আগস্ট ৫, ২০১৪।

বহিঃসংযোগ
---------

* 

* মার্ভেল ইউনিভার্স উইকিতে ইনফনিটি জেমস
**ঈক্ষাটুতাঙ্গল**, বা **ঈক্কাড়ুত্তাঙ্গল** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়ে চতুর্দিকে রয়েছে জাফরখানপেট, গিণ্ডি এবং রামাপুরম৷ এর বর্তমান ডাক সূচক সংখ্যা ৬০০০৩২ যেখানে পূরাতন সংখ্যা ছিলো ৬০০০৯৭৷

এই লোকালয়টি কুঁদকল, ঘানি ও ঢালাই শিল্পের কল-কারখানার উপস্থিতির জন্য পরিচিত৷ এটি শহরের প্রায় কেন্দ্রস্থলে অবস্থিত কাতিপারা জংশনের কাছাকাছি অবস্থিত, যা ঈক্ষাটুতাঙ্গলকে গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই ও মাউন্ট-পুন্তমল্লী সড়কের দ্বারা চেন্নাই মফস্বল বাস টার্মিনাস, চেন্নাই আন্তর্জাতিক বিমানবন্দর, চেন্নাই সেন্ট্রাল রেলওয়ে স্টেশন এবং শ্রীপেরুম্বুদুরের সঙ্গে সড়কপথে যুক্ত করেছে৷ গিণ্ডি শিল্পনগরীর নৈকট্যের কারণে এখানেও দ্রুত শিল্পোন্নতিসাধন হচ্ছে৷ এখানে রয়েছে অলিম্পিয়া টেক পার্ক, তাম্রাই টেক পার্ক নামে প্রযুক্তি উদ্যান ও হিল্টন চেন্নাইয়ের মতো বেশকিছু বিলাসবহুল হোটেল৷ চেন্নাই মেট্রোর ঈক্ষাটুতাঙ্গল মেট্রো স্টেশনটি ২০১৫ খ্রিস্টাব্দের ২৯শে জুন আনুষ্ঠানিকভাবে চালু হয়৷

নামকরণ
------

ঈক্ষাটুতাঙ্গল নামটি এসেছে দুটি তামিল শব্দের সমন্বয়ে৷ ঈক্ষম হলো এক প্রকার অনূর্বর জমির গাছ যা বাংলায় দেশি খেজুর নামে পরিচিত আবার জলাধারের বাইরের অংশকে তামিল ভাষায় তাঙ্গল বলা হতো৷ এর থেকে বোঝা যায় জলাশয়ের নিকটবর্তী কোনো অনূর্বর জমিতে দেশি খেজুরগাছের প্রাচুর্যের কারণে এই নামটি এসেছে৷

তথ্যসূত্র
---------

1. ↑
2. ↑  Chennai Metro Railway Station became operational
*ইন্টারভিউ উইথ হিস্টরি বা **ইতিহাসের সাথে সাক্ষাৎকার*** (ইতালীয় ভাষায় ***ইন্তারভিস্তা কন লা স্তোরিয়া***) হলো একটি বই যা ইতালীয় সাংবাদিক এবং লেখক ওরিয়ানা ফালাচির (১৯২৯-২০০৬) এর সাক্ষাৎকারসমগ্র নিয়ে গঠিত, যা তার সময়ের অন্যতম আলোচিত-সমালোচিত সাক্ষাৎকার। তিনি সে সময়ের বিখ্যাত ও বিতর্কিত অনেক বিশ্ব নেতার সাক্ষাৎকার নিয়েছিলেন।

পটভূমি
------

১৬জন বিশ্ব নেতার সাথে সাক্ষাৎকারগুলি এই বইয়ে এবং নিম্নলিখিত উপস্থাপনের ক্রমে প্রকাশিত হয়েছে:

* শেখ মুজিবুর রহমান
* হেনরি কিসিঞ্জার
* নগুয়েন ভ্যান থিয়েও
* ভো নগুয়েন গিয়াপ
* গোল্ডা মেয়ার
* ইয়াসির আরাফাত
* আয়াতুল্লাহ খোমেনি
* হুসাইন বিন তালাল
* ইন্দিরা গান্ধী
* জুলফিকার আলী ভুট্টো
* উইলি ব্র্যান্ট
* পিয়েত্রো নেন্নি
* মোহাম্মদ রিজা পাহলভী
* হেলদার কামারা
* আর্চবিশপ মাকারিওস
* আলেকজান্দ্রোস পানাগুলিস
* দে জিয়াং পিং

লেখক
----

ওারয়ানা ফালাচি ইতালি বিখ্যাত নারী সাংবাদক। রোম থেকে প্রকাশত 'এল ইউরোপিও' পত্রিকায় তিনি লেখালেখি করতেন। সত্তরের দশকের প্রায় সময়জুড়ে বিশ্বের বিতর্কিত একাধিখ রাষ্ট্র ও সরকার প্রধান এবং রাজনৈতিক ব্যক্তিতের সাক্ষাৎকার গ্রহণ করে আলোচিত হন। এসব সাক্ষাৎকার বিশ্বের প্রধান সকল ভাষায় অনূদিত ও পুনঃ প্রকাশিত হয়। ফালাচির আক্রমণাত্মক প্রশ্র

সাংবাদিকতার নীতিমালা অনুসারে বস্তুনিষ্ঠতা থেকে বহু দূরে এবং সেজন্যে তাকে সমালোচনার শিকার হতে হয়েছে। তিনি যাদের সাক্ষাৎকার নিয়েছেন তাদের অবস্থানও মর্যাদার প্রতি ভ্রুক্ষেপ না করে অনেক ক্ষেত্রে সীমা লঙ্ঘন করে ফেলেছেন।

কিন্তু যে সাহসিকতার সাথে তিনি জীবনের ঝুঁকি নিয়ে একনায়কদের মুখোমুখি হয়েছেন এবং প্রশ্নবানে জর্জরিত করেছেন তা অনেক ক্ষেত্রেই প্রশংসা পায়।

তার সাক্ষাতকারগুলো বিগত প্রায় তিন দশক ধরেই সমান আবেদন নিয়ে টিকে আছে। ওরিয়ানা ফালাচি যাদের সাক্ষাতকার-গ্রহণ করেছেন তাদের প্রায় সবাই মৃত্যুবরণ করেছে অভ্যুত্থান কিংবা দেশ থেকে নির্বাসিত হয়ে।

প্রকাশনার ইতিহাস
----------------

* *ইন্টারভিস্তা কন লা স্টোরিয়া*, মিলান: রিজোলি, ১৯৭৩; মুদ্রিত মিলান: রিজোলি, ১৯৭৪ (বিবিলিওটেকা ইউনিভার্সাল রিজোলি)।
* *ইন্টারভিউ উইথ হিস্টরি*, নিউ ইয়র্ক: লিভারাইট পাবলিশিং কর্পোরেশন, ১৯৭৬, ইতালীয় থেকে ইংরেজিতে অনুবাদ করেছেন জন শিপলি; প্রথম ব্রিটিশ সংস্করণ: লন্ডন: মাইকেল জোসেফ, ১৯৭৬; বোস্টন পুনরায় মুদ্রিত: হাউটন মিফলিন কোম্পানি, ১৯৭৭, আইএসবিএন ০-৩৯৫-২৫২২৩-৭ ।
* প্রসারিত এবং সংশোধিত ইতালিয়ান সংস্করণ: *ইন্টারভিস্টা কন লা স্টোরিয়া নুভা এডিজিয়ন ইম্পলিয়তা ই রিভেডুটা*, মিলানো: বিবলিওটেকা ইউনিভার্সাল রিজোলি, ১৯৮৫।

বহিঃসংযোগ
---------

সাক্ষাৎকারটি হেনরি কিসিঞ্জারের "সবচেয়ে বিপর্যয়কর সিদ্ধান্ত" হয়ে উঠল: ওরিয়ানা ফালাকি কীভাবে বিশ্বের সর্বাধিক ভয়ঙ্কর রাজনৈতিক সাক্ষাৎকারে পরিণত হয়েছিল

তথ্যসূত্র
---------

1. ↑  "ইন্টারভিউ উইথ হিস্টরী - ওরিয়ানা ফাল্লাচি"। *www.rokomari.com* (ইংরেজি ভাষায়)। সংগ্রহের তারিখ ২০১৯-১১-২১।
2. ↑  "The Interview that Became Henry Kissinger's "Most Disastrous Decision""। *Literary Hub* (ইংরেজি ভাষায়)। ২০১৭-১০-২০। ২০২০-০২-২৮ তারিখে মূল থেকে আর্কাইভ করা। সংগ্রহের তারিখ ২০১৯-১১-২১।
3. ↑  Interview With History By Oriana Fallaci, archive.org. Retrieved 26 November 2018.
4. ↑  অনূদিত, আনোয়ার হোসেন মঞ্জু। *বিশ্ববিখ্যাত ইটালীয় সাংবাদিক ওরিয়ানা ফালাচির ইন্টারভিউ উইথ হিস্টরি*। ঢাকা: আহমদ পাবলিশিং হাউস। পৃষ্ঠা অুনুবাদকের কথা।
**ইসলাম চ্যানেল** হল একটি যুক্তরাজ্য ভিত্তিক, বিনামুল্যে প্রচারিত,ইংরেজি ভাষার ইসলাম কেন্দ্রিক স্যাটেলাইট টেলিভিশন চ্যানেল, যা বিজ্ঞাপন ও অনুদানের অর্থায়নে পরিচালিত হয়। ২০০৮ সালে যুক্তরাজ্যের একটি সরকারী গবেষণা থেকে প্রাপ্ত প্রতিবেদনে বলা হয়, যুক্তরাজ্যের ৯৭.৩% মুসলিম এই চ্যানেলটি নিয়মিত দেখে। চ্যানেলটি মধ্যপ্রাচ্য, যুক্তরাজ্য ও দক্ষিণ আফ্রিকায় সম্প্রচারিত হয় এবং তাদের নিজস্ব ওয়েবসাইটের মাধ্যমেও অনলাইনে সার্বক্ষণিক সরাসরি সম্প্রচার পাওয়া যায়।

জনপ্রিয় অনুষ্ঠানসমূহ
---------------------

ইসলাম চ্যানেল উল্লেখযোগ্য সংখ্যক বেশ কিছু অনুষ্ঠান সম্প্রচার করে যেগুলো বিনোদন, সাম্প্রতিক বিষয়, সামাজিক কর্মকাণ্ড, নারী ইস্যু ও ইসলামিক শিক্ষা বিষয়ে আলোকপাত করে।

### দ্য হাসান এন্ড হাবিবাহ শো

হাসান আস-সালীমি এবং হাবিবাহ এলাহি নাম্নী বিবাহিত দম্পতি হলেন **দ্য হাসান এন্ড হাবিবাহ শো** নামের বিভিন্ন সামাজিক বিষয়াবলীর আলোকে নির্মিত এই আলোচনা(টক শো) অনুষ্ঠানটির যৌথ উপস্থাপক-উপস্থাপিকা।

ইসলাম চ্যানেল কর্তৃক আয়োজিত কনফারেন্স বা আলোচনা-অনুষ্ঠানসমূহ
-------------------------------------------------------------

### গ্লোবাল পিস এন্ড ইউনিটি (বিশ্বশান্তি এবং ঐক্য)

যারা বক্তব্য রেখেছিলেন:

* মোহাম্মদ আলী হারাস
* ভন রিডলি
* ইউসুফ এস্টেস
* দাউদ ওয়র্নসবি
* ন্যাটিভ দ্বীন
* ব্রাদার ডাশ
* সালমা ইয়াকুব
* ইমরান খান(ক্রিকেটার)
* জাকির নায়েক
* ইয়াসির কাজি
* নিক ক্লেগ
* ইকবাল স্যাক্রোনি
* জর্জ গ্যালোওয়ে
* রিচার্ড ফকনার
* কাজি হুসাইন আহমেদ
* সাঈদ আনোয়ার(ক্রিকেটার)
* সাইমন হিউস
* জুয়েল হেওয়ার্ড
* তাহির উল কাদরি
* জেমস কান
* সারাহ জোসেফ

অনুষ্ঠানে জেইন ভিখা, আহমেদ বুখাতির এবং জুনাইদ জামশেদ সরাসরি ইসলামী নাশিদ পরিবেশন করেন।

তথ্যসূত্র
---------

1. ↑  ":: Islam Channel :: - Programme Details"। ৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।

বহিসংযোগ
--------

* অফিসিয়াল ওয়েবসাইট
**ইনস্টিটিউট অফ মেডিকেল টেকনোলজি** বাংলাদেশের ঢাকা শহরে অবস্থিত একটি স্নাতক পর্যায়ের বেসরকারী মেডিকেল ইনস্টিটিউট। ২০০৫ সালে এই ইনস্টিটিউটটি প্রতিষ্ঠিত হয়। এ শিক্ষাপ্রতিষ্ঠানটি ঢাকা বিশ্ববিদ্যালয় এর চিকিৎসা অনুষদের অধিভুক্ত ও এটি চার বছর মেয়াদী বিএসসি ইন হেলথ টেকনোলজি, বিএসসি ইন নার্সিং এবং পাঁচ বছর মেয়াদি বিএসসি ইন ফিজিওথেরাপি ডিগ্রি প্রদান করে থাকে।

ইতিহাস
------

২০০৫ সালে প্রতিষ্ঠালাভ করে পর্যায়ক্রমে প্রযুক্তি ও আসন সংখ্যা বৃদ্ধি পেয়ে ২০১৮-১৯ শিক্ষাবর্ষে ০৩ টি কোর্স ও ১৮০টি আসনে উন্নীত হয়।

ক্যাম্পাস
---------

মিরপুর ১২-এর সেক্টর ৪-এর পল্লবী পুরাতন থানার কাছে ইনস্টিটিউট অফ মেডিকেল টেকনোলজি অবস্থিত।

ভর্তি প্রক্রিয়া ও শিক্ষা কার্যক্রম
-----------------------------------

এস.এস.সি ও এইচ.এস.সি অথবা সমমানের পরীক্ষায় পদার্থ, রসায়ন, জীববিজ্ঞানসহ ন্যূনতম দুই (০২) টিতে সর্বমোট জি.পি.এ-৬.০০ (ছয়) প্রাপ্ত (হেলথ টেকনোলজি) এবং জি.পি.এ-৭.০০ (ছয়) প্রাপ্ত (ফিজিওথেরাপি) ,

তবে এস.এস.সি অথবা এইচ.এস.সি কোনটিতেই জি.পি.এ-২.৫০ এর নীচে গ্রহণযোগ্য নয়।

**পাশের বছরঃ**

বিগত ৩ সালের উচ্চমাধ্যমিক / সমমানের পরীক্ষায় উত্তীর্ণ হতে হবে।

বিদ্রঃ তবে সরকারী নীতিমালা পরিবর্তন সাপেক্ষে ভর্তির নীতিমালা পরিবর্তন হতে পারে।

কোর্স সমূহ
----------

* বিএসসি ইন ফিজিওথেরাপি (BScPT)
* বিএসসি ইন হেলথ টেকনোলজি (BScHT)
* বিএসসি ইন রেডিওলোজি (ভবিষ্যতে চালু হবে)
* বিএসসি ইন নার্সিং (BSN)

তথ্যসূত্র
---------

*

বহিঃসংযোগ
---------

* ইনস্টিটিউট অফ মেডিকেল টেকনোলজি - অফিসিয়াল ওয়েবসাইট
**ইসলামিক ইউনিয়ন অব হংকং** ( চীনা: 香港伊斯蘭聯會 ), চীনের হং কং এর একটি ইসলামী দাতব্য এবং অলাভজনক সংস্থা। ইউনিয়নের সদর দফতর আম্মার মসজিদ এবং ওসমান রামজু সাদিক ইসলামিক সেন্টারে অবস্থিত।

ইতিহাস
------

এই সংগঠনটি প্রায় ৮০ বছর আগে দক্ষিণ এশিয়া এবং উপকূলবর্তী দক্ষিণ-পূর্ব এশিয়ার মুসলমানরা প্রতিষ্ঠা করেছিলেন, যারা চীন প্রজাতন্ত্রের সাথে বাণিজ্য করতে ব্রিটিশ হংকংয়ে অবস্থান করতেন।[] ১৯৮০ সালে, ব্রিটিশ হংকং সরকারের দ্য কোম্পানিজ অধ্যাদেশের অধীনে আইনী সত্তা হিসাবে অন্তর্ভুক্তির প্রয়োজনীয়তা পূরণ করতে সংস্থাটির গঠনতন্ত্র সংশোধন করা হয়েছিল।

কার্যক্রম
---------

সংগঠনটি নিয়মিতভাবে বিভিন্ন ভাষায় যেমন ইংরেজী, ইন্দোনেশিয়, চাইনিজ এবং ফিলিপিনো তে বিভিন্ন ধরনের ক্লাস, যেমন সেলাই, দাওয়াহ, সূচিকর্ম, হস্তশিল্প, কম্পিউটার, ইংরেজী ভাষা, মার্শাল আর্ট, কুরআন, আযান ইত্যাদি নিয়ে থাকে।

আরো দেখুন
---------

* চীনে ইসলাম

তথ্যসূত্র
---------

1. ↑  "Contact Us"। Iuhk.org। ২৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৪।
2. ↑  "History of Muslim in Hong Kong"। Islam.org.hk। ৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৪।
3. ↑  "Archived copy"। ১১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৪।

বহিঃসংযোগ
---------

* ফেসবুকে ইসলামিক ইউনিয়ন অব হংকং
ভারতীয় দলের ব্যাটিং ইনিংসে ব্যাট করছেন শচীন টেন্ডুলকার
ক্রিকেটে একটি দলের **ইনিংস** ততক্ষন পর্যন্ত চলতে থাকে যতক্ষন না বিপক্ষ দলের ১১ জনের মাঝে ১০ জন ব্যাটসম্যান **আউট** হয়ে যায় অথবা **নট আউট** ব্যাটসম্যানের জন্য কোন পার্টনার না থাকে অথবা খেলা চালিয়ে যাওয়া অসম্ভব হয় অথবা অন্য কিছু খেলার মাঝে বাধা হয়ে দাড়ায়, যেমনঃ অধিনায়ক কোন সঙ্গত কারণে ইনিংস ঘোষণা দেওয়া বা সম্পূর্ণ খেলার জন্য নির্ধারিত সময় অতিক্রান্ত হয়ে যাওয়া।

প্রথম শ্রেণীর ক্রিকেটে এবং টেস্ট ক্রিকেটে, দুই দলই দুই ইনিংস করে খেলতে পারে। ওয়ানডেতে এবং ক্রিকেটের অন্যান্য সংক্ষিপ্ত ধরনের খেলায় প্রতি দল এক ইনিংস করে খেলে। প্রতিটি ইনিংস খেলার ধরন অনুযায়ী নির্দিষ্ট সংখ্যক ওভারে খেলা হয়। ওয়ানডে হয় ৫০ ওভারের, টি-২০ হয় ২০ ওভারের।

ব্যক্তিগত ইনিংস সাধারনত ব্যাটসম্যান আউট না হওয়া পর্যন্ত বা দলের ইনিংস শেষ না হওয়া পর্যন্ত চলে। যদিও দুইজন ব্যাটসম্যান জুটি বেঁধে ব্যাট করে, কিন্তু তাদের সমন্বিত রানকে ইনিংস বলা যাবে না, এটা হল **পার্টনারশিপ** বা **স্ট্যান্ড**।

| * দে
* স
ক্রিকেট পরিসংখ্যানসমূহ |
| --- |
| ব্যাটিং | 
* ইনিংস
* রান
* ব্যাটিং গড়
* সেঞ্চুরি
* স্নায়বিক নব্বই
* স্ট্রাইক রেট
* অপরাজিত
* চার ও ছক্কা
* নেট রান রেট
* প্রয়োজনীয় রান রেট
* রান প্রতি উইকেট অনুপাত
* হিট উইকেট

 |  |
| বোলিং | 
* ওভার
* উইকেট
* নো বল
* ওয়াইড
* লেগ বাই
* বাই
* পাঁচ উইকেট শিকার
* দশ উইকেট শিকার
* বোলিং গড়
* ইকোনমি রেট
* হ্যাট্রিক
* ওভার রেট
* সুপার ওভার
* এলবিডব্লিউ

 |
| ফিল্ডিং | 
* ক্যাচ
* রান আউট
* বাই

 |
| উইকেট-রক্ষক | 
* ক্যাচ
* স্টাম্পড

 |
**ইসলামভীতির বিরুদ্ধে আন্তর্জাতিক দিবস** হলো একটি আন্তর্জাতিক উদযাপন যা জাতিসংঘ কর্তৃক ২০২২ সালে মনোনীত হয়। যা প্রতি বছর **১৫ মার্চ** বিশ্বব্যাপী ১৪০টি দেশে উদযাপন করা হয়। এই দিবসটি পালনের উদ্দেশ্য হলো ইসলাম বিদ্বেষীদের কাছে ইসলামের প্রকৃত পরিচয় তুলে ধরা। ১৫ মার্চ তারিখটিকে, ক্রাইস্টচার্চ মসজিদের গোলাগুলির বার্ষিকী হিসেবে বেছে নেওয়া হয়েছিল, যাতে ৫১ জন নিহত হয়।

পটভূমি
------

খ্রিস্টধর্মের পরে ইসলাম বিশ্বের দ্বিতীয় বৃহত্তম ধর্ম, যারা ২ বিলিয়নেরও বেশি অনুসারী বিশ্বের ২৪.৯ শতাংশ জনসংখ্যার প্রতিনিধিত্ব করে। ইসলামভীতি হলো ইসলাম বা এর অনুসারীদের (যাদের মুসলিম বলা হয়) প্রতি ভয়, ঘৃণা বা কুসংস্কার।

ইতিহাস জুড়ে, মুসলিমদের জাতিগত নির্মূলের অনেক ঘটনা বিশ্বজুড়ে ঘটেছে, বিশেষ করে রুয়ান্ডার গণহত্যা, স্রেব্রেনিকা গণহত্যা, সাবরা এবং শাতিলা গণহত্যা এবং চলমান রোহিঙ্গা ও উইঘুর গণহত্যা। অনেক দেশে মসজিদ ভেঙে ফেলা হচ্ছে এবং হিজাবের মতো ইসলামী পোশাক নিষিদ্ধ করা হচ্ছে। ওয়ার্ল্ড ট্রেড সেন্টারে হামলার পর ইসলামভীতি বাড়তে থাকে, যা ইউরোপ ও মার্কিন যুক্তরাষ্ট্রের মুসলমানদের জন্য ব্যাপক যন্ত্রণার কারণ হয়।

২০২০ সালে, জাতিসংঘের সাধারণ পরিষদের পঁচাত্তরতম অধিবেশনের সাধারণ বিতর্কে ভাষণ দিতে গিয়ে পাকিস্তানের প্রাক্তন প্রধানমন্ত্রী, ইমরান খান প্রথমবারের মতো ইসলামভীতি মোকাবেলায় একটি আন্তর্জাতিক দিবসের পরামর্শ দেন।

আনুষ্ঠানিক স্বীকৃতি
-------------------

২০২২-এর ১৫ মার্চ জাতিসংঘের সাধারণ পরিষদে সর্বসম্মতিক্রমে একটি প্রস্তাব গৃহীত হয় যা ইসলামি সহযোগিতা সংস্থার পক্ষ থেকে পাকিস্তান দ্বারা প্রবর্তিত হয়। প্রস্তাবটিতে ১৫ মার্চকে 'ইসলামভীতির বিরুদ্ধে আন্তর্জাতিক দিবস' হিসেবে ঘোষণা করা হয়।

তথ্যসূত্র
---------

1. ↑  "General Assembly Unanimously Adopts Texts on Combating Islamophobia, Protecting Rangelands, Tackling Difficulties for Widows, Bicycles as Public Transportation"। *United Nations*। সংগ্রহের তারিখ ২০ এপ্রিল ২০২২।
2. ↑  "UN Designated March 15 as International Day To Combat Islamophobia"। *Dawn*।
3. ↑  "True Face Of Islam, Stop Islamophobia"। [*স্থায়ীভাবে অকার্যকর সংযোগ*]
4. ↑  "Most Practiced Religion"। *Encyclopædia Britannica*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "What is Islamophobia, By BBC"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "US cites China, Myanmar, Ethiopia in genocide report"। *The Hindu*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "Impact of 9/11 attack on Muslims"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "Prime Minister Imran Khan of Pakistan warns of rising Islamophobia"। *un.news.org*। UN News। ২৫ সেপ্টেম্বর ২০২০। সংগ্রহের তারিখ ১৮ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  "March 15, International Day To Combat Islamophobia"। *The Express Tribune*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. ↑  "UN Designated March 15 as International Day To Combat Islamophobia"। *The Express Tribune*। ১৫ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ঈশানচন্দ্র বন্দ্যোপাধ্যায়** (১৫ মার্চ ১৮৫৬ - ১২ জুন ১৮৯৭) ঊনবিংশ শতাব্দীর বাঙালি কবিদের মধ্যে ছিলেন অন্যতম।

সংক্ষিপ্ত জীবনী
---------------

ঈশানচন্দ্রের জন্ম বৃটিশ ভারতের অধুনা পশ্চিমবঙ্গের হুগলি জেলার গুলিটা'র এক দরিদ্র পরিবারে। পিতা কৈলাসচন্দ্র বন্দ্যোপাধ্যায়। তাদের পৈতৃক নিবাস ছিল হুগলি জেলারই উত্তরপাড়ায়। তিনি দেশপ্রেমিক যশস্বী কবি হেমচন্দ্র বন্দ্যোপাধ্যায়ের  অনুজ। কলেজের শিক্ষা শেষ করে তিনি সরকারি কাজে যোগ দেন। অগ্রজের ন্যায় তার সাহিত্য চর্চায় আগ্রহ ছিল। হুগলি জেলা থেকে প্রচারিত মাসিক পত্রিকা "পূর্ণিমা" র প্রকাশকাল থেকে আমৃত্যু যুক্ত ছিলেন। তার রচিত কাব্যগ্রন্থ গুলি হল-

* *চিত্তমুকুর* (১৮৭৮)
* *বাসন্তী* (১৮৮০)
* *যোগেশ* (১৮৮১)
* *সুধাময়ী*

'যোগেশ' কাব্যগ্রন্থটি সমকালীন বাঙালি তরুণের দ্বিধাদ্বন্দ্ব কাব্যরূপ  এবং এটি অমিত্রাক্ষর ছন্দে রচিত। তিনি "সুধাময়ী" নামে একটি উপন্যাস রচনা করেছেন।

জীবনাবসান
---------

কবি ঈশানচন্দ্র অত্যন্ত ভাবপ্রবণ ছিলেন। ১৮৯৭ খ্রিস্টাব্দের ১২ ই জুন মাত্র ৪২ বৎসর বয়সে বিষ পান করে আত্মহত্যা করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৯১, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ৩৩। আইএসবিএন 978-81-7955-007-9 `|আইএসবিএন=` এর মান পরীক্ষা করুন: checksum (সাহায্য)।
**ইসলামী সংহতি মসজিদ** (সোমালি: Masaajidka Isbaheysiga; আরবি: جامع التضامن الإسلامى) সোমালিয়ার মোগাদিসুতে অবস্থিত একটি মসজিদ।

ইতিহাস
------

সৌদি ফাহাদ বিন আবদুল আজিজ আল সৌদ ফাউন্ডেশনের আর্থিক সহায়তায় ১৯৮৭ সালে ইসলামী সংহতি মসজিদটি নির্মিত হয়েছিল। এটি সোমালিয়ার রাজধানী শহরের প্রধান মসজিদ।

নব্বইয়ের দশকের গোড়ার দিকে গৃহযুদ্ধ শুরু হওয়ার পরে, মসজিদটি বন্ধ হয়ে যায়। পরে এটি ২০০৬ সালে ইসলামিক কোর্টস ইউনিয়ন কর্তৃক পুনরায় চালু করা হয়েছিল, তখন বিল্ডিংয়ের ধশে যাওয়া অংশগুলির সংস্কারের জন্য ব্যবসায়ী সম্প্রদায়ের কাছ থেকে তহবিল সংগ্রহ করে। ২০১৫ সালে, সোমালিয়ার ফেডারাল সরকার মসজিদের অবকাঠামোটির নতুন সংস্কার সম্পন্ন করেছে।

ধারণ ক্ষমতা
-----------

ইসলামী সংহতি মসজিদ আফ্রিকার একক বৃহত্তম মসজিদ। এতে ১০,০০০ মানুষ একত্রে নামাজ পড়তে পারে।

সংস্কার
-------

২০১২–১৩ সালে তুর্কি বেসরকারী সংস্থা তুর্কি ডায়ানেট ফাউন্ডেশনের অর্থায়নে স্থানীয় সোমালি ঠিকাদার স্টারসাম গ্রুপ কর্তৃক মসজিদটি সংস্কার ও পুনর্নির্মাণ করা হয়েছিল।

আরও দেখুন
---------

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা
* আরবা'আ রুকুন মসজিদ
* ফখরুউদ্দিন মসজিদ

তথ্যসূত্র
---------

1. 1 2 3  Shay, Shaul (২০১১)। *Somalia between Jihad and Restoration*। Transaction Publishers। পৃষ্ঠা 100। আইএসবিএন 1412812100। সংগ্রহের তারিখ ২৪ জানুয়ারি ২০১৫।
2. 1 2  "Weekly Press Conference on the Progress of the Government"। Dayniile। ২৪ জানুয়ারি ২০১৫। ২৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৫।

| * দে
* স
সোমালিয়ার মসজিদ |
| --- |
| Mosque of Islamic Solidarity‏ | 
* আরবা'আ রুকুন মসজিদ
* ফখরুদ্দিন মসজিদ
* মসজিদ আল কিবলাতাইন
* ইসলামী সংহতি মসজিদ‏

 | Flag of Somalia |
| 
* বিষয়শ্রেণী
* সোমালিয়ায় ইসলাম
* দেশ অনুযায়ী মসজিদ

 |
অন্য ব্যবহারের জন্য বট (দ্ব্যর্থতা নিরসন) দেখুন।
উইকিপিডিয়াতে বট কার্যক্রম জন্য, উইকিপিডিয়া:বট দেখুন।
**ইন্টারনেট বট** (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরনের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশি সময় দরকার হয়, সেসব কাজ করতে সবচেয়ে বেশি বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশি বট ব্যবহার করে তৈরি করা হয়ে থাকে।

আইএম ও আইআরসি
-------------

কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।

আরও দেখুন
---------

* বটনেট
* ফেসবুক বট
* টুইটার বট
* সামাজিক বট
* রোবট

তথ্যসূত্র
---------

1. ↑  দুনহাম, কিন; মেলনিক, জিম (২০০৮)। *মেলিসিয়াস বট: অ্যান ইনসাইড লূক ইনটু দ্য সাইবার ক্রিমিনাল আন্ডারগ্রাউন্ড অব দ্য ইন্টারনেট*। সিআরসি প্রেস। আইএসবিএন 9781420069068।
2. ↑  Bot Traffic Report 2016
**ইমতিয়াজ সুলতান জিতু** (জন্ম: ১০ ফেব্রুয়ারি ১৯৯০; **ইমতিয়াজ সুলতান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৭–০৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি চট্টগ্রাম মোহামেডানে যোগদান করেছেন। চট্টগ্রাম মোহামেডানেও ১ মৌসুম অতিবাহিত করার পর তিনি ফরাশগঞ্জের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন এবং শেখ জামালের হয়ে খেলেছেন। ২০২১–২২ মৌসুমে, তিনি ব্রাদার্স ইউনিয়ন হতে পুনরায় ঢাকা আবাহনীতে যোগদান করেছেন।

২০১০ সালে, জিতু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন।

দলগতভাবে, জিতু এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

ইমতিয়াজ সুলতান জিতু ১৯৯০ সালের ১০শে ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

জিতু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২টি ম্যাচে অংশগ্রহণ করেছেন।

২০১০ সালের ১০ই ফেব্রুয়ারি তারিখে, মাত্র ২০ বছর ৯ দিন বয়সে, জিতু মিয়ানমারের বিরুদ্ধে ২০১০ এএফসি চ্যালেঞ্জ কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৯তম মিনিটে মধ্যমাঠের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জিতু মাত্র ১টি ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৩ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১০ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "AFC CHALLENGE CUP 2010 MATCH SUMMARY"। *এশিয়ান ফুটবল কনফেডারেশন*। ১০ ফেব্রুয়ারি ২০১০। ১০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২১।

বহিঃসংযোগ
---------

* সকারওয়েতে ইমতিয়াজ সুলতান জিতু (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ইমতিয়াজ সুলতান জিতু (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ইমতিয়াজ সুলতান জিতু (ইংরেজি) উইকিউপাত্তে এটি সম্পাদনা করুন
বিশ্বের প্রথম আইআরসি সার্ভার, যার নাম: tolsun.oulu.fi। এটি একটি সান-৩ সার্ভার। ২০০১ সালে গ্রহণকৃত এই ছবিটি ফিনল্যান্ডের ইউনিভার্সিটি অফ ওউলু কম্পিউটার সেন্টার থেকে গৃহীতউইন্ডোজে একটি আইআরসি ক্লায়েন্ট এপ্লিকেশন হেক্সচ্যাট*ইন্টারনেট রিলে চ্যাট'* (ইংরেজি: Internet Relay Chat) বা **আইআরসি** (IRC) হচ্ছে সরাসরি বার্তা আদানপ্রদান বা চ্যাটের একটি মাধ্যম। একই সাথে অনলাইন কনফারেন্স বা মিটিংয়ের কাজেও এই মাধ্যম ব্যবহৃত হয়। মূলত আলোচনা ফোরামগুলোর (যা চ্যানেল নামে পরিচিত) গ্রুপভিত্তিক সরাসরি আলোচনার জন্য এই মাধ্যমের উৎপত্তি। সেই সাথে ব্যক্তিগত বার্তা পাঠানো বা একক যোগাযোগের সুযোগও এখানে আছে। বার্তা আদানপ্রদান ছাড়াও আইআরসি-এর মাধ্যমে ফাইল শেয়ারও করা সম্ভব।

আইআরসি আবিষ্কৃত হয় ১৯৮৮ সালে। ইন্টারনেট এক্সেস সাপোর্ট করে এমন প্রায় সকল কম্পিউটারের জন্য আইআরসি ক্লায়েন্ট রয়েছে। ২০০৯ সালে মে পর্যন্ত এক পরিসংখ্যানে জানা যায়, বিশ্বের সর্ববৃহৎ ১০০টি আইআরসি নেটওয়ার্কের, কয়েক হাজার চ্যানেলে, একই সময়ে প্রায় পাঁচ লক্ষ মানুষ সক্রিয় থাকে। বিশ্বব্যাপী আইআরসি সার্ভারের সংখ্যা গড়ে প্রায় ১,৫০০।

বেশিরভাগ আইআরসি সার্ভারে সংযুক্ত হতে ব্যবহারকারীদেরকে অ্যাকাউন্ট নিবন্ধন করার প্রয়োজন পড়ে না, তবে সংযুক্ত হওয়ার সময় একটি ডাকনাম ব্যবহারের প্রয়োজন হয়।

তথ্যসূত্র
---------

1. ↑  "Introduction". p. 4. sec. 1. RFC 1459. .
2. ↑  "One-to-many". p. 11. sec. 3.2. RFC 1459. .
3. ↑  "One-To-One Communication". p. 5. sec. 5.1. RFC 2810. .
4. ↑  Irchelp.org
5. ↑  Netsplit.de

গ্রন্থপঞ্জি
-----------

* Reed, Darren (May 1992). *A Discussion on Computer Network Conferencing*. IETF. RFC 1324. । সংগৃহীত হয়েছে 2009-10-30.
* Oikarinen, Jarkko; Reed, Darren (May 1993). *Internet Relay Chat Protocol*. IETF. RFC 1459. । সংগৃহীত হয়েছে 2009-10-30.
* Kalt, Christophe (April 2000). *Internet Relay Chat: Architecture*. IETF. RFC 2810. । সংগৃহীত হয়েছে 2009-10-30.
* Kalt, Christophe (April 2000). *Internet Relay Chat: Channel Management*. IETF. RFC 2811. । সংগৃহীত হয়েছে 2009-10-30.

আরও পড়ুন
---------

* Kalt, Christophe (April 2000). *Internet Relay Chat: Client Protocol*. IETF. RFC 2812. । সংগৃহীত হয়েছে 2009-10-30.
* Kalt, Christophe (April 2000). *Internet Relay Chat: Server Protocol*. IETF. RFC 2813. । সংগৃহীত হয়েছে 2009-10-30.

বহিঃসংযোগ
---------

* IRC.org - Technical and Historical IRC6 information; Articles on the history of IRC
* IRChelp.org - Internet Relay Chat (IRC) help archive; Large archive of IRC-related documents
* IRC/2 Numerics List
* History of IRC
**মোহাম্মদ ইমন মাহমুদ বাবু** (জন্ম: ৩ জুন ১৯৯১; **ইমন মাহমুদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০১৩–১৪ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।

২০০৯ সালে, বাবু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।

ব্যক্তিগতভাবে, বাবু বেশ কিছু পুরস্কার জয়লাভ করেছেন, যার মধ্যে ২০১৭ বাংলাদেশ ফেডারেশন কাপের সেরা খেলোয়াড়ের পুরস্কার জয় অন্যতম। দলগতভাবে, বাবু এপর্যন্ত ১০টি শিরোপা জয়লাভ করেছেন, যার মধ্যে ৩টি শেখ রাসেলের হয়ে, ১টি ঢাকা মোহামেডানের হয়ে, ৪টি ঢাকা আবাহনীর হয়ে এবং ২টি বসুন্ধরা কিংসের হয়ে জয়লাভ করেছেন।

প্রারম্ভিক জীবন
---------------

মোহাম্মদ ইমন মাহমুদ বাবু ১৯৯১ সালের ৩রা জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৯ সালের ২৬শে এপ্রিল তারিখে, মাত্র ১৭ বছর ১০ মাস ২৪ দিন বয়সে, উভয় পায়ে ফুটবল খেলায় পারদর্শী বাবু কম্বোডিয়ার বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৭ তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাবু সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৩১ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০০৯ | ৩ | ০ |
| ২০১১ | ২ | ০ |
| ২০১৫ | ১ | ০ |
| ২০১৬ | ২ | ০ |
| ২০১৮ | ৬ | ০ |
| সর্বমোট | ১৪ | ০ |

তথ্যসূত্র
---------

1. ↑  "Walton Federation Cup 2017: Dominant Abahani retain title"। *Dhaka Tribune*। ৬ জুন ২০১৭। সংগ্রহের তারিখ ১২ নভেম্বর ২০১৮।

বহিঃসংযোগ
---------

* সকারওয়েতে ইমন মাহমুদ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ইমন মাহমুদ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ইমন মাহমুদ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ইমন মাহমুদ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ইমন মাহমুদ (ইংরেজি) উইকিউপাত্তে এটি সম্পাদনা করুন

| * দে
* স
ঢাকা আবাহনী  – বর্তমান দল |
| --- |
| 
* ১ শহিদুল
* ২ সুশান্ত
* ৩ নারুল
* ৪ রেজা
* ৫ রিয়াদুল
* ৬ ইমন
* ৭ জুয়েল
* ৮ হৃদয়
* ৯ গেতেরসন
* ১০ জীবন
* ১১ রহিম
* ১২ কোলিন্দ্রেস
* ১৩ পাপন
* ১৪ মামুন
* ১৫ আলমগীর
* ১৬ সোহেল
* ১৭ রয়েল
* ১৮ প্রীতম
* ১৯ ফাহিম
* ২০ অপি
* ২১ এলিটা
* ২২ ইউসুফ
* ২৩ নুরাহ
* ২৪ বাবলু
* ২৫ হিমেল
* ২৭ তাসিন
* ২৮ তন্ময়
* ২৯ মাসুদ
* ৩০ শামীম
* ৩১ আল আমিন
* ৩৩ শাকির
* ৩৪ নাজিম
* ৩৫ আল আমিন
* ৭৭ রহমত
* ৮০ আউগুস্তো (অধি:)
* ম্যানেজার: লেমোস

 |
আইবিটাইমস এফএক্স এডিটর কী হবে তার রূপরেখা দিয়ে ২০০৭ সালে সহপ্রতিষ্ঠাতা ডেভিসের হাতে আঁকা একটি ব্লুপ্রিন্ট
***ইন্টারন্যাশনাল বিজনেজ টাইমস*** (ইংরেজি: International Business Times) একটি ব্যবসা-বাণিজ্য ভিত্তিক, অনলাইন গ্লোবাল সংবাদপত্র। বিশ্বের ১২টি দেশের ৮টি ভাষায় এর প্রায় ১৩টি সংস্করণ প্রকাশিত হয়। এটি বিশ্বের সবচেয়ে জনপ্রিয় দশটি ব্যবসা-বাণিজ্য সম্পর্কিত সংবাদপত্রগুলোর একটি।

পত্রিকাটিকে অনকে সময় ছোট করে **আইবিটাইমস** নামেও সম্বোধন করা হয়। মূলত যে বিষয়ে সংবাদপত্রটি খবর ও তথ্য প্রকাশ করে তা মধ্যে আছে, বিশ্বের ভূ-রাজনৈতিক স্থানের বিভিন্ন রকম ব্যবসায়িক প্রস্তাব, বিশ্লেষণ, ও মতামত। এছাড়াও আছে বৈশ্বিক অর্থনীতি, বাজার, ছোট ও বড় ব্যবসায়িক প্রতিষ্ঠানগুলোর তালিকা, বিজ্ঞান ও প্রযুক্তি, এবং ব্যবসায়িক জীবন ও সংস্কৃতি।

বিশ্বব্যাপী বিস্তারিতভাবে সংবাদ পৌঁছে দেবার লক্ষ্যকে সামনে রেখে প্রত্রিকাটি ২০০৫ সালে এটির ওয়েবসাইট চালু করে। এটি একটি বেসরকারি কোম্পানি দ্বারা পরিচালিত হয়, এবং এর সর্বময় ক্ষমতার অধিকারী হচ্ছে প্রতিষ্ঠানটির পরিচালক বোর্ড। নিউ ইয়র্কের ওয়াল স্ট্রিটে পত্রিকাটির সদরদপ্তর অবস্থিত।

তথ্যসূত্র
---------

1. ↑  "About us"। *International Business Times*। IBT Media। সংগ্রহের তারিখ আগস্ট ৬, ২০১৩।
2. 1 2  Dooley, Ben (মার্চ ৩১, ২০১৪)। "Who's Behind Newsweek?"। *Mother Jones*। সংগ্রহের তারিখ অক্টোবর ৩০, ২০১৪।
3. ↑  "IBT Media: 2014 Media Kit" (পিডিএফ)। ibtimes.com। ১১ অক্টোবর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ডিসেম্বর ২০১৬।
4. ↑  "Alexa - Top Sites by Category: Business/News"। ৭ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ Sept 10,2010।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
স্যার ডোনাল্ড ব্র্যাডম্যান অজি ক্রিকেটার। উইজডেন শতবর্ষ সেরা ক্রিকেটার।
***উইজডেন* শতবর্ষ সেরা ক্রিকেটার** হলেন পাঁচজন ক্রিকেটার, যাদেরকে ২০ শতকে *উইজডেন ক্রিকেটারস অ্যালমেনাকের* নিযুক্ত ক্রিকেট বিশেষজ্ঞদের ১০০ সদস্যের প্যানেল দ্বারা নির্বাচিত বিশ শতকের সর্বাধিক বিশিষ্ট খেলোয়াড় হিসাবে বিবেচনা করা হয়েছিল। প্যানেলের ৯৭ জন পুরুষ এবং তিনজন মহিলা ("ইংলিশ মহিলা ক্রিকেটের দোয়েইন, নেত্তা রাইনবার্গ, পাকিস্তানি সাংবাদিক ফারেস্টেহ গাতী এবং বার্বাডিয়ান ভাষ্যকার দোনা সিমন্ডস") নির্বাচিত প্যানেলের প্রত্যেকে পাঁচটি করে ভোট দিয়ে সেরা পাঁচ খেলোয়াড় নির্বাচন করেন। ভোটের ক্রম অনুসারে, শতবর্ষ সেরা পাঁচ উইজডেন ক্রিকেটার হলেন:

| ক্রম | নাম | ভোট |
| --- | --- | --- |
| ১ | স্যার ডোনাল্ড ব্র্যাডম্যান | ১০০ |
| ২ | স্যার গারফিল্ড সোবার্স | ৯০ |
| ৩ | স্যার জ্যাক হবস | ৩০ |
| ৪ | শেন ওয়ার্ন | ২৭ |
| ৫ | স্যার ভিভ রিচার্ডস | ২৫ |

প্যানেলের অনেকেই অভিযোগ করেছিলেন যে তাদের পাঁচটি ভোটের মধ্যে দুটি ভোট নষ্ট হবে, কারণ এগুলোই অবশ্যই ব্র্যাডম্যান এবং সোবার্সের পক্ষে গণনা করা হবে।[] *উইজডেনের* সম্পাদক ম্যাথু এঙ্গেল লিখেছেন যে তালিকার একমাত্র আসল ঘাটতি ছিল শীর্ষ পাঁচে ফাস্ট বোলারের অনুপস্থিতি। ১৯৭০ এর দশক থেকে কমপক্ষে ১৯৯০ এর দশকের মাঝামাঝি পর্যন্ত ফাস্ট বোলাররা ক্রিকেটে আধিপত্য বিস্তার করেছিল এবং ব্র্যাডম্যানকে মোকাবেলা করার জন্য ইংল্যান্ডের ফাস্ট বোলিং কৌশলের কারণে সর্বাধিক বিখ্যাত যুদ্ধ-পূর্ব টেস্ট সিরিজ, বডিলাইন বিতর্ক জাগিয়ে তুলেছিল। অস্ট্রেলিয়ান ফাস্ট বোলার ডেনিস লিলি প্যানেলস্টদের মধ্যে ১৯ জন দ্বারা নির্বাচিত হয়ে সামগ্রিক তালিকার যৌথভাবে ষষ্ঠ স্থানে রয়েছেন। প্রথম পাঁচে একমাত্র বিশেষজ্ঞ বোলার হলেন শেন ওয়ার্ন, যিনি লেগ স্পিনার ছিলেন। সেরা পাঁচের তালিকা প্রকাশিত হওয়ার সময়েও খেলা চালিয়ে যাওয়া একমাত্র খেলোয়াড় ছিলেন ওয়ার্ন।

আরো দেখুন
---------

* উইজডেন বর্ষসেরা ক্রিকেটার

তথ্যসূত্র
---------

1. ↑
**ইন্টারভিউ** মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৭১ সালে মুক্তি পায়। এই চলচ্চিত্রতে বিখ্যাত অভিনেতা রঞ্জিত মল্লিক, করুণা ব্যানার্জি শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার গল্পের উপর ভিত্তি করে ছবিটি নির্মাণ করা হয়। এটি মৃণাল সেনের কলকাতা ত্রয়ীর প্রথম ছবি। ফিনল্যান্ডের দূরদর্শনের ধারাবাহিকে এটি Haastattelu ও পোল্যান্ডে Rozmowa kwalifikacyjna নামে পরিবেশিত হয়।

পটভূমি
------

রঞ্জিত মল্লিক একজন শিক্ষিত সুপুরুষ যুবক। একটি ছোট প্রেসে কাজ করে। তার বাড়িতে দিদি ও মা আছেন। তাদের একজন পারিবারিক বন্ধু একটি বিলিতি কোম্পানিতে চাকরি করে। সেখানে রঞ্জিতকেউ চাকরি পাইয়ে দেবে বলে প্রস্তাব দেয়। কিন্তু চাকরির জন্য রঞ্জিতকে বিলিতি কেতায় কোট প্যান্ট পরে ইন্টারভিউ তে উপস্থিত হতে হবে। সেই মতো রঞ্জিত কোট প্যান্ট জোগাড় করতে থাকে। কিন্তু ভাগ্য বিড়ম্বনায় সে ইন্টারভিউ তে কোট প্যান্ট পরে যেতে পারেনি, এবং বাধ্য হয়ে বাঙালি ঐতিহ্যবাহী ধুতি পাঞ্জাবী পরে যায়। এবং তার চাকরি হয় না।

ছবিটিতে রঞ্জিতের কোট প্যান্ট জোগাড় করা এবং তা জোগাড় করার পরেও হারিয়ে ফেলার ঘটনা চিত্রায়িত করা হয়েছে।

অভিনয়ে
-------

* রঞ্জিত মল্লিক
* করুনা ব্যানার্জি

তথ্যসূত্র
---------

1. ↑  "Interview"।
**ইন্দিরা দেবী** নামে পরিচিত **এফি হিপ্পোলেট** ছিলেন প্রথমদিকের নির্বাক ভারতীয় চলচ্চিত্রের একজন অভিনেত্রী।

কর্মজীবন
--------

ইন্দিরা দেবী কলকাতার অ্যাংলো-ইন্ডিয়ান সম্প্রদায়ে জন্মগ্রহন করেছিলেন। তার আসল নাম ছিল **এফি হিপ্পোলেট** । তিনি ভারতীয় চলচ্চিত্রের প্রথম দিকের নির্বাক চলচ্চিত্রে একজন মুখ্য অভিনেত্রী হিসাবে পরিচিত ও জনপ্রিয় ছিলেন। তিনি ১৯৩০ এর দশকে মুক্তিপ্রাপ্ত *শের-ই-আরব* *অ্যারাবিয়ান নাইটস* ছবিতে পৃথ্বীরাজ কাপুরের বিপরীতে প্রধান অভিনেত্রীর ভূমিকায় অভিনয় করেছিলেন। এই সিনেমাতে অভিনয় করে তিনি বিশেষ জনপ্রিয়তা অর্জন করেন। ১৯৩০ এর দশকের শুরুতে তিনি বিবাহ করেন। বিয়ের পর তিনি তার কর্মজীবন থেকে সাময়িক বিরতি নিয়েছিলেন। ১৯৩৫ সালে তিনি আবার চলচ্চিত্র জগতে ফিরে আসেন এবং পুনরায় সিনেমায় অভিনয় করতে শুরু করেন।

নির্বাচিত চলচ্চিত্র
-------------------

ইন্দিরা দেবী ছিলেন ভারতীয় চলচ্চিত্র জগতের জন্ম্লগ্নকালে নির্মিত নির্বাক চলচ্চিত্রের এক বিশিষ্ট জনপ্রিয় মুখ। তিনি বিবিধ চলচ্চিত্রে অভিনয় করেছেন। তার অভিনীত কিছু জনপ্রিয় সিনেমা হল, *মিলাপ* (১৯৩৭),*ওয়ামাক আজরা* /*সাচ্চি মহব্বত* (১৯৩৫),*শের-ই-আরব* / *অ্যারাবিয়ান নাইটস* (১৯৩০), *বামন অবতার* (১৯৩০), *গণেশ জন্ম* (১৯৩০), *রাজসিংহ* (১৯৩০),*কপাল কুন্ডলা* (১৯২৯), *জন* (১৯২৭), *দুর্গেশ নন্দিনী* (১৯২৭), *পুনর্জন্ম* (১৯২৭) এবং *জয়দেব* (১৯২৬)।

ভারতীয় চলচ্চিত্রের জন্মলগ্নে ঔপন্যাসিক বঙ্কিমচন্দ্র চট্টোপাধ্যায় -এর বিভিন্ন উপন্যাস অবলম্বনে বিভিন্ন ছায়াছবি নির্মিত হয়েছিল। তার রচিত উপন্যাস *রাজসিংহ*, *কপাল কুন্ডলা*, *দুর্গেশ নন্দিনী* ইত্যাদির চলচ্চিত্র সংকলনে ইন্দিরা দেবী মুখ্য চরিত্রে অভিনয় করেছেন।

তথ্যসূত্র
---------

1. ↑  Tejaswini Ganti (২ আগস্ট ২০০৪)। *Bollywood: A Guidebook to Popular Hindi Cinema*। Taylor & Francis। পৃষ্ঠা 230। আইএসবিএন 978-1-134-44222-5।
2. ↑  Omita Goyal (১০ ডিসেম্বর ২০১৪)। *Interrogating Women's Leadership and Empowerment*। SAGE Publishing India। পৃষ্ঠা 151। আইএসবিএন 978-93-5150-471-9।
3. ↑  Sukanta Chaudhuri (১৯৯০)। *Calcutta, the Living City: The present and future*। Oxford University Press। পৃষ্ঠা 294। আইএসবিএন 9780195625868।
ইরাকের বাবিল প্রদেশের ইস্কানদারিয়ায় একটা স্থানীয় ফুটবল খেলা চলছিলো। অনেক মানুষ সেই খেলা উপভোগ করতে গিয়েছিলেন। সেখানে একজন আত্মঘাতি হামলাকারী শরীরে বোম বেধে হামলা করে এবং নিজেও মারা যায়।  ২০১৬ সালের ২৫শে মার্চ উক্ত ঘটনা ঘটে। ঐ অঞ্চলে শিয়া-সুন্নী সবাই বসবাস করত। ইরাক ও সিরিয়াভিত্তিক জংগী গোষ্ঠী ইসলামিক স্টেট উক্ত হামলার দ্বায় স্বীকার করে। তাদের টার্গেট ছিলো জনপ্রিয় সমবায় বাহিনী।

ক্ষয়ক্ষতি
----------

এই হামলায় কমপক্ষে ৪১ জন প্রাণ হারায় এবং ১০৫ জনেরও বেশি আহত হয়।  নিহতদের মধ্যে সেখানকার মেয়র *আহমেদ শাকের* অন্যতম। তিনি আহত অবস্থায় হাসপাতালে প্রাণ ত্যাগ করেন।  নিহতদের মধ্যে অনেক কম বয়সী বালক ছিলো। ইরাকের সরকারী তথ্য অনুযায়ী ১০ থেকে ১৬ বছরের প্রায় ১৭ জন উক্ত হামলায় প্রাণ হারায়।

বর্ণনা
------

খেলা শেষে যখন পুরস্কার বিতরণ করা হচ্ছিলো তখন হামলাটি চালানো হয়। প্রত্যাক্ষদর্শীদের বিবরণ অনুযায়ী হামলাকারী সকলের একদম মধ্যে যাওয়ার জন্য দর্শকদের ভেতর দিয়ে হেটে যাচ্ছিলো। মেয়র যখন পুরস্কার প্রদান করতে যাচ্ছিলেন তখনই হামলাকারী বোমার বিস্ফোরণ ঘটায়।

প্রতিক্রিয়া
------------

ইস্কানদারিয়া আত্মঘাতি বোমা হামলার ঘটনায় বাবিল প্রদেশে তিন দিনের শোক পালন করা হয়। সেই সময় জাতিসংঘের সেক্রেটারি জেনারেল বান কি মুন ইরাক ভ্রমণ করছিলেন। তিনি উক্ত হামলার নিন্দা করেন। ফিফার প্রেসিডেন্ট বলেন, "দিনটি ছিল অত্যন্ত বেদনাদায়ক। যখন সাধারণ মানুষ খেলা উপভোগ করতে হয়েছিলো, তখন তাদের সহিংসতার স্বীকার হতে হলো। এশিয়ান ফুটবল কনফেডারেশন এই হামলার নিন্দা করে বিবৃতি প্রদান করেন। তারা বলেন, "ফুটবল এবং অন্যান্য খেলার স্টেডিয়ামকে হামলার লক্ষ্যবস্তু বানানো কাপুরুষতা। এটি সম্পূর্ণ অন্যায় এবং গর্হিত অপরাধ।

আরও দেখুন
---------

* ইসলামিক স্টেট
* ইরাকের ফুটবল স্টেডিয়ামের তালিকা

তথ্যসূত্র
---------

1. 1 2 3  "Toll From IS Suicide Bombing at Iraq Stadium Climbs to 41"। *AP*। ২৬ মার্চ ২০১৬ – The New York Times-এর মাধ্যমে।
2. 1 2  "Suicide blast kills 29 at Iraq football stadium; ISIS claims responsibility"। *Fox News*।
3. 1 2 3 4 5 6  "Iraq buries young victims of football pitch bomb carnage"। *Yahoo News*। AFP। সংগ্রহের তারিখ ২৬ মার্চ ২০১৬।
4. ↑  "Suicide attack kills dozens at football stadium in Iraq"।
5. ↑  "Iraq violence: 'IS suicide attack' kills 29 in football match"। *BBC News*।
6. ↑  "Suicide bomber kills 30 south of Baghdad: police"। *Agence France Presse, Yahoo News*। ২৫ মার্চ ২০১৬। সংগ্রহের তারিখ ২৫ মার্চ ২০১৬।
7. ↑  Reuters Editorial (২৫ মার্চ ২০১৬)। "Suicide bomber kills 26, wounds 71 south of Baghdad - official"। *Reuters*।
8. ↑  "ISIS Suicide Bomber in Iraq Kills Dozens at Soccer Game"। *The New York Times*। ২৬ মার্চ ২০১৬।
9. ↑  "Suicide bomber kills dozens at football stadium in Iraq"। *www.aljazeera.com*। সংগ্রহের তারিখ ২০১৬-০৩-২৬।
'ইন্টারেকশন ডিজাইন ইনস্টিটিউট আইভ্রিয়া' প্রধান ভবন(২০০১-২০০৫)
**ইন্টেরেক্শন ডিজাইন ইনস্টিটিউট ইভ্রিয়া** ক্ষেত্রে একটি স্নাতক নকশা কর্মসূচি ছিল যোগাযোগ ডিজাইন শহরে অপারেটিং Ivrea, উত্তর মধ্য ইতালি তে অবস্থিত।

ইতিহাস
------

বিদ্যালয়ের পরিচালক ছিলেন **জিলিয়ান ক্রাম্পটন স্মিথ**, ] এবং বিদ্যালয়ের মিশন ব্লুপ্রিন্ট  বর্ণীত ছিল।

*"সিআরডি  কোর্সের স্পিরিট অনুসরণ করার সময়, ইভ্রিয়া নকশা এবং প্রযুক্তি ছাড়াও ব্যবসায়ের অন্বেষণ করবে। ক্রাম্পটন স্মিথ বিশ্বাস করেন যে আজকের দিনে নতুন ব্যবসায়িক মডেলগুলি কল্পনা করার ক্ষেত্রে একটি 'শিল্প' রয়েছে এবং এটিও জানা আছে যে, আংশিকভাবে তাদের ব্যাপক শিক্ষা, নকশা স্নাতকদের প্রায়ই কোম্পানীর কৌশলগত ভূমিকা মধ্যে সরানো এবং নিজেদের জন্য শিখতে সজ্জিত করা প্রয়োজন। "*
স্কুলটি ২০০১  থেকে ২০০৫ পর্যন্ত পরিচালিত হয়েছিল, অবশেষে ডমস একাডেমীর সাথে তার শিক্ষামূলক প্রোগ্রামটি মার্জ করে এবং তারপরে ৫ বছরের শেষের দিকে এটি একটি স্বাধীন সত্তা হিসাবে অপারেটিং চলে; নতুন টেলিকম ইটালিয়ার মালিকানা তহবিল পুনর্নবীকরণ না করার সিদ্ধান্ত নিয়েছিল । তার প্রদর্শনী নকশা ইউনিট (E1) একটি স্বাধীন কোম্পানী, "Interaction Design Lab"। সংগ্রহের তারিখ ২০০৯-১০-০৪।  গঠন বন্ধ ছিল "Interaction Design Lab"। সংগ্রহের তারিখ ২০০৯-১০-০৪।

তথ্যসূত্র
---------

1. ↑  interaction-venice.com
2. ↑  Macdonald, Nico (২০০৫-০৪-১৮)। "Action, Interaction, Reaction"। *Blueprint*। পৃষ্ঠা 6। ২০০৩-০৮-১০ তারিখে মূল থেকে আর্কাইভ করা। সংগ্রহের তারিখ ২০০৮-০৯-২৩।
3. ↑  CRD refers to the original Computer Related Design master course in interaction design at the Royal College of Art, London. It is now called Design Interactions.
4. ↑  Scalise, Irene Maria (২০০১-১০-০৩)। "arrivano i designer interattivi" (Italian ভাষায়)। Repubblica। সংগ্রহের তারিখ ২০০৮-০৯-২৩। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  "Interaction Design Institute, fuga a Milano"। *La Sentinella del Canavese* (Italian ভাষায়)। ২০০৫-০৪-১৮। পৃষ্ঠা 2। সংগ্রহের তারিখ ২০০৮-০৯-২৩। উদ্ধৃতি শৈলী রক্ষণাবেক্ষণ: অচেনা ভাষা (link)
**ইমরানা ধর্ষণ মামলা** উত্তরপ্রদেশের মুজফ্ফরনগর জেলার চারথাওয়াল গ্রামে (দিল্লি থেকে ৭০ কিমি দূরে) ৬ জুন ২০০৫ শ্বশুরমশাইয়ের হাতে ধর্ষিতা ২৮ বছরের এক ভারতীয় মুসলিম মহিলার মামলা। গ্রামের প্রবীণরা এবং পরবর্তীকালে বিভিন্ন স্তরের ইসলামী আইন তার স্বামীর সঙ্গে ইমরানার বিবাহ বাতিল ঘোষণা করেন, কারণ শারিয়া মত অনুযায়ী পিতা ও পুত্র দুজনের সাথেই যৌন সম্পর্ক অজাচারী গণ্য করা হয়। এতে দেশজুড়ে বিতর্কের সৃষ্টি হয় কারণ সমালোচকদের মতে এটিকে ধর্ষণের বদলে ব্যভিচার হিসেবে গণ্য করা হচ্ছে।

ধর্ষণ ও ইসলামি বিচার
--------------------

২০০৫ সালের ৬ জুন ২৮ বছর বয়সী ৫ সন্তানের মা ইমরানাকে তার ৬৯ বছর বয়সী শ্বশুর আলী মুহম্মদ ধর্ষণ করেন। তার পরই একটি স্থানীয় মুসলিম পঞ্চায়েত রায় দান করে ইমরানাকে তার স্বামী নূর ইলাহিকে পুত্ররূপে দেখবার জন্য নির্দেশ দেয় ও তাদের বিবাহ বাতিল ঘোষণা করে। এই রায়কে অস্বীকার করে ইমরানা তার স্বামীর সঙ্গেই থেকে যান।

মুখ্য ইসলামি মাদ্রাসা দারুল উলুম দেওবন্দ কুরআন ৪:২৩ (ওয়া লা তানকিহু মা নাকাহা আবা-ও-কুম - এবং সেই মহিলাকে বিবাহ করনা যাকে তোমার বাবা বিবাহ করেছেন) উল্লেখ করে একটি ফতোয়া জারী করেন। ব্যভিচার ও ধর্ষণের মধ্যে পার্থক্য না দেখে এই মত দেওয়া হয় যে শ্বশুর যা করেছেন তার ফলে ইমরানা ওনার স্বামীর মা রূপে গণ্য হবেন ও শ্বশুরের সাথে বিবাহ না হওয়া সত্ত্বেও স্বামীর সাথে ঘর করতে পারবেন না।

তথ্যসূত্র
---------

1. ↑  "Let's be fair to Imrana"। Expressindia.com। ২০০৭-০৩-১৪ তারিখে মূল থেকে আর্কাইভ করা। সংগ্রহের তারিখ ২০১২-০৯-২২।
2. ↑  "Tahir Mahmood, The legal fiction behind the controversy"। Tehelka.com। ৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৭।
3. ↑  "Whatever Happened to... Imrana"। Tehelka। ২২ সেপ্টেম্বর ২০০৭। ২০০৯-১১-১২ তারিখে মূল থেকে আর্কাইভ করা। সংগ্রহের তারিখ ২০০৭-০৯-২৯।
4. ↑  
"Text of the Question and fatwa on Imrana"। Milligazette। ৮ জুলাই ২০০৫। সংগ্রহের তারিখ ২০০৭-০৯-২৯।
**ইন্দুবালা দেবী**  (ইংরেজি: Indubala Devi) ( নভেম্বর , ১৮৯৮ – ৩০ নভেম্বর , ১৯৮৪) বাংলার খ্যাতনামা গায়িকা-অভিনেত্রী এবং নজরুলগীতির প্রবাদপ্রতিম শিল্পী ।

জন্ম ও প্রারম্ভিক জীবন
----------------------

ইন্দুবালার জন্ম ১৮৯৮ খ্রিস্টাব্দের নভেম্বরে বৃটিশ ভারতের অমৃতসরে। পিতা মতিলাল ছিলেন কবি মনমোহন বসুর দ্বিতীয় পুত্র। ইন্দুবালার মা রাজাবালা ট্রাপেজি হিসাবে কাজ করতেন পিতার 'গ্রেট বেঙ্গল সার্কাসে'। তবে ইন্দুবালার জন্মের পর তার মা সার্কাসের কাজ ছেড়ে চলে আসেন কলকাতায় এবং আশ্রয় পান জীবনকৃষ্ণ ঘোষের কাছে এবং সঙ্গীতচর্চা শুরু করেন। মায়ের কাছে ইন্দুবালা গান শেখার পর প্রথমে সঙ্গীত চর্চা শুরু করেন গৌরীশঙ্কর মিশ্রের কাছে। এ ছাড়াও তালিম নেন কালীপ্রসাদ মিশ্র, ইলাহি বক্স এবং কিংবদন্তি সঙ্গীতশিল্পী গওহর জানের  কাছে। পরবর্তীকালে তিনি যাঁদের সান্নিধ্য পান তারা হলেন গিরীন চক্রবর্তী, কমল দাশগুপ্ত, সুবল দাশগুপ্ত, জামিরুদ্দিন খান এবং কাজী নজরুল ইসলাম। পরবর্তীকালে ইন্দুবালা হয়ে ওঠেন নজরুলগীতির প্রবাদপ্রতিম শিল্পী।

সঙ্গীত ও অভিনয় জীবন
--------------------

আঠারো বছর বয়সে তার প্রথম গানের রেকর্ড - 'ওরে মাঝি তরী হেথায়' এবং 'তুমি এস হে, এস হে'। শোভাবাজার রাজবাড়ি, কালীকৃষ্ণ ঠাকুরের বাড়ি, হরেন শীল ও খেলাত ঘোষের বাড়ির তিনি নিয়মিত গায়িকা ছিলেন। ১৯২৭ খ্রিস্টাব্দে যখন ইন্ডিয়ান ব্রডকাস্টিং সার্ভিস (পরবর্তীতে অল ইন্ডিয়া রেডিও বা আকাশবাণী) যখন সম্প্রচার শুরু করে, দ্বিতীয় দিনের শিল্পী ছিলেন ইন্দুবালা। পরবর্তী পঞ্চাশ বৎসর ধরে তিনি ছিলেন বেতারের নিয়মিত শিল্পী। ১৯৩৬ খ্রিস্টাব্দে মহীশূর রাজদরবারে র সভা-গায়িকা হিসাবেও কাজ করেছেন। প্রায় পাঁচ দশকের বেশি সময় ধরে বাংলার ঘরে ঘরে বাজত ইন্দুবালার গান-

* 'অঞ্জলি লহ মোর সঙ্গীতে'
* 'আজ বাদল ঝরে'
* 'বউ কথা কও'
* 'মোর ঘুম ঘোরে এলে মনোহর'
* 'মোহে পনঘট পর নন্দলাল'

সঙ্গীতের পাশাপাশি নাটক ও সিনেমায় তিনি অভিনয় করেছিলেন। অভিনয় শুরু করেন ১৯২২ খ্রিস্টাব্দে সার্কাসের মেয়েদের নিয়ে তৈরি তার মায়ের 'রামবাগান ফিমেল কালী থিয়েটার' এ। পরে বাংলা মঞ্চের বহু নাটকে তিনি অংশ নিয়েছিলেন।  শিশিরকুমার ভাদুড়ীর সঙ্গে প্রথম অভিনয় করেন 'প্রফুল্ল' নাটকে।  স্টার থিয়েটারে ' নসীরাম' নাটকে প্রথম দানীবাবুর সঙ্গে অভিনয় করার সুযোগ পান। চলচ্চিত্রে তার প্রথম অভিনয় ১৯৩৩ খ্রিস্টাব্দে 'যমুনা পুলিন' ছায়াছবিতে। এরপর একে একে তিনি ৪৮ টি ছবিতে অভিনয় করেন। উল্লেখযোগ্য ছবিগুলি ছিল -

* 'নলদয়মন্তী'
* 'মীরাবাঈ'
* 'চাঁদসদাগর'
* 'বিল্বমঙ্গল'

বাংলা ও হিন্দি ছাড়াও তিনি তামিল, তেলুগু, উর্দু ওড়িয়া পাঞ্জাবি ছবিতেও অভিনয় করেছেন। ভালো নাচতে পারতেন। ১৯৫৬ খ্রিস্টাব্দে বারবণিতাদের নিয়ে তিনি যে সম্মেলনের প্রয়াস করেছিলেন তার নাম দিয়েছিলেন 'সমাজ উপেক্ষিতা পতিতা নারীদের সম্মেলন'।

সম্মাননা
--------

১৯৭৫ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন। ১৯৭৬ খ্রিস্টাব্দে এইচএমভি গোল্ডেন ডিস্ক এবং আকাশবাণী থেকে পুরস্কার লাভ করেন।

মৃত্যু
------

ইন্দুবালা দেবী ১৯৮৪ খ্রিস্টাব্দে ৩০ শে নভেম্বর কলকাতায় প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৬ আইএসবিএন ৯৭৮-৮১-৭৯৫৫-২৯২-৬
2. ↑  "'মাই নেম ইজ ইন্দুবালা'"। সংগ্রহের তারিখ ২০২০-১১-৩০। [*স্থায়ীভাবে অকার্যকর সংযোগ*]
‘মস্তিষ্কের রক্তক্ষরণ’-এর অন্য ব্যবহারের জন্য, মস্তিষ্কের রক্তক্ষরণ (দ্ব্যর্থতা নিরসন) দেখুন।

**ইন্ট্রাক্রেনিয়াল রক্তক্ষরণ** (ইংরেজি: Intracranial hemorrhage) বা **অন্তঃকরোটীয় রক্তক্ষরণ** হচ্ছে মস্তিষ্কের করোটির অভ্যন্তরের সৃষ্ট রক্তক্ষরণ। এটি **ইন্ট্রাক্রেনিয়াল ব্লিড** নামেও পরিচিত। করোটির অভ্যন্তরে বিভিন্ন ধরনের রক্তক্ষরণ রয়েছে যার মধ্যে রয়েছে ইন্ট্রাসেরিব্রাল রক্তক্ষরণ (যেমন ইন্ট্রাভেন্ট্রিকুলার রক্তক্ষরণ এবং ইন্ট্রাপ্যারেনকাইমাল রক্তক্ষরণ), সাবঅ্যারাকনয়েড রক্তক্ষরণ, এপিডুরাল হেমাটোমা, এবং সাবডুরাল হেমাটোমা।

প্রতি বছর প্রতি দশ হাজার মানুষের মধ্যে গড়ে ২.৫ জন এ ধরনের রক্তক্ষরণে স্বীকার হন।

লক্ষণ ও উপসর্গ
--------------

ইন্ট্রাক্রেনিয়াল রক্তক্ষরণ একটি গুরুতর অবস্থা এবং এক্ষেত্রে জরুরী ভিত্তিতে চিকিৎসা সেবা দেওয়া প্রয়োজন, কারণ করোটির অভ্যন্তরে এ ধরনের রক্তক্ষরণের ফলে অন্তঃকরোটি চাপ বৃদ্ধি পায়। যেহেতু মস্তিষ্ক ও করোটির মাঝে ফাঁকা অংশ নেই বললেই চলে তাই অন্তঃকরোটি চাপ সৃষ্টি হলে তা মস্তিষ্কের নাজুক স্নায়ুকোষ ও স্নায়ুকলার স্থায়ী ক্ষতিসাধন করতে পারে বা মস্তিষ্কের রক্ত সরবারহ সীমিত করতে পারে। এছাড়াও অন্তঃকরোটি চাপ অতিমাত্রায় বৃদ্ধি পেলে তা ব্রেইন হার্নিয়েশনের সৃষ্টি করতে পারে, সেক্ষেত্রে চাপের কারণে মস্তিষ্কের নির্দিষ্ট অংশ করোটির সাথে ঠেসে ধরার মতো অবস্থার সৃষ্টি হতে পারে।

কারণ
----

করোটির অভ্যন্তরে রক্তবাহিকা ফেটে গেলে বা ছিদ্র হয়ে গেলে ইন্ট্রাক্রেনিয়াল রক্তক্ষরণের সৃষ্টি হতে পারে। এ ধরনের সমস্যা কোনো দুর্ঘটনার ফলে সৃষ্ট মাথার জখমের কারণে হতে পারে বা জখম ছাড়াও অন্য কারণেও (যেমন রক্তক্ষরণমূলক স্ট্রোক বা ফেটে যাওয়া ইন্ট্রাক্রেনিয়াল অ্যানিউরিজমের কারণেও হতে পারে। রক্তের গাঢ়ত্ব হ্রাসকারী ওষুধ প্রয়োগ বা অ্যান্টিকোয়াগুলেন্ট থেরাপি ও রক্ত জমাট বাধার ব্যাধি বা কোয়াগুলোপ্যাথি থাকলে এ ধরনের জটিলতার ঝুঁকি বাড়তে পারে।

রোগের পূর্বাভাস
---------------

ইন্ট্রাক্রেনিয়াল রক্তক্ষরণের পর পুনরায় রক্ত পাতলাকারক প্রয়োগ শুরু করা অপেক্ষাকৃতভাবে নিরাপদ।

তথ্যসূত্র
---------

1. ↑  Caceres, JA; Goldstein, JN (আগস্ট ২০১২)। "Intracranial hemorrhage."। *Emergency Medicine Clinics of North America*। **30** (3): 771–94। ডিওআই:10.1016/j.emc.2012.06.003। পিএমআইডি 22974648। পিএমসি 3443867 অবাধে প্রবেশযোগ্য।
2. ↑  Naidich, Thomas P.; Castillo, Mauricio (২০১২)। *Imaging of the Brain, Expert Radiology Series,1: Imaging of the Brain*। Elsevier Health Sciences। পৃষ্ঠা 387। আইএসবিএন 978-1416050094।
3. ↑  Caceres, JA; Goldstein, JN (আগস্ট ২০১২)। "Intracranial hemorrhage.": 771–94। ডিওআই:10.1016/j.emc.2012.06.003। পিএমআইডি 22974648। পিএমসি 3443867 অবাধে প্রবেশযোগ্য।
4. ↑  Kushner D (১৯৯৮)। "Mild Traumatic Brain Injury: Toward Understanding Manifestations and Treatment": 1617–1624। ডিওআই:10.1001/archinte.158.15.1617। পিএমআইডি 9701095। ২০০৮-০৫-১৪ তারিখে মূল থেকে আর্কাইভ করা।
5. ↑  Murthy, SB; Gupta, A (জুন ২০১৭)। "Restarting Anticoagulant Therapy After Intracranial Hemorrhage: A Systematic Review and Meta-Analysis.": 1594–1600। ডিওআই:10.1161/STROKEAHA.116.016327। পিএমআইডি 28416626। পিএমসি 5699447 অবাধে প্রবেশযোগ্য।

আরও পড়ুন
---------

* শেফার্ড এস ২০০৪। "মাথা ট্রমা।" Emedicine.com।
* বিনাস এফসি এবং পিলিটসিস জে 2004। "অনুপ্রবেশকারী মাথা ট্রমা।" Emedicine.com।
* জুলিয়ান এ ম্যাটিয়েলো, এমডি মিচেল মুঞ্জ, এমডি 2001 2001 "তীব্র পোস্ট-ট্রমাটিক ইন্ট্রাক্রানিয়াল হেমোরেজ চার প্রকারের" নিউ ইংল্যান্ড জার্নাল অফ মেডিসিন

বহিঃসংযোগ
---------
ইন্দুমাধব মল্লিক
**ইন্দুমাধব মল্লিক** (৪ ডিসেম্বর, ১৮৬৯ - ৮ মে, ১৯১৭) একজন বাঙালি ডাক্তার ও বিজ্ঞানী। তিনি শিশুসাহিত্যিক উপেন্দ্রচন্দ্র মল্লিকের পিতা ও খ্যাতনামা অভিনেতা রঞ্জিত মল্লিকের পিতামহ।

শিক্ষা
------

ইন্দুমাধব হুগলি জেলার গুপ্তিপাড়ায় জন্মগ্রহণ করেন। পিতার নাম ছিল রাধাগোবিন্দ মল্লিক। তাদের আদি বাড়ি ছিল বর্ধমান জেলার শ্রীখণ্ড গ্রামে। বঙ্গবাসী কলেজ থেকে তিনিই ১৮৯৮ সালে প্রথম উদ্ভিদবিদ্যায় এম এ পাশ করেন । এছাড়াও তিনি ১৮৯১ সালে দর্শনশাস্ত্রে, ১৮৯২ সালে পদার্থবিদ্যা ও জীববিদ্যায় এম এ পাশ করেন। ১৮৯৪ সালে তিনি কলিকাতা বিশ্ববিদ্যালয় থেকে আইনে স্নাতক ও ১৯০৯ খ্রিষ্টাব্দে চিকিৎসা বিজ্ঞানে এম ডি পাশ করেন।

কৃতিত্ব
-------

চিকিৎসক হিসেবে তার বিশেষ খ্যাতি ছিল। অটোভ্যাকসিন চিকিৎসা পদ্ধতি ভারতে প্রথম চালু করায় অগ্রণী ছিলেন ইন্দুমাধব। জনসাধারণকে স্বাস্থ্যবিধি, পরিচ্ছন্নতা, আহার্য বিধি ইত্যাদিতে শিক্ষিত করে তোলার কাজে তার প্রয়াস ছিল। ইন্দুমাধব ১৮৯৭ থেকে ১৯০০ সাল অবধি কলকাতার বঙ্গবাসী কলেজে যুক্তিবিদ্যা, পদার্থবিদ্যা, দর্শন ও রসায়ন বিষয়ে অধ্যাপনা করেছেন। তিনি সমাজ সংস্কারে উৎসাহী ছিলেন। তার অন্যতম বিখ্যাত কাজ ১৯১০ খ্রিষ্টাব্দে ইকমিক কুকারের উদ্ভাবন। তিনি নানা রকম মূল্যবান পাণ্ডুলিপি সংগ্রহ করতেন তিনি। ব্রিটিশবিরোধী স্বাধীনতা সংগ্রামের প্রতি তার প্রচ্ছন্ন সমর্থন ছিল। তিনি বাঙালি বিপ্লবী উল্লাসকর দত্ত দেওঘরে বোমা পরীক্ষায় আহত হলে গোপনে তার চিকিৎসা করেন। এছাড়াও ইন্দুমাধব বিদেশের বহু স্থান ভ্রমণ করেন ও দুটি ভ্রমণ কাহিনীও রচনা করেছিলেন। তার বই দুটির নাম *চীন ভ্রমণ* (১৯০৬)ও *বিলাত ভ্রমণ*।

মৃত্যু
------

৮ মে, ১৯১৭ সালে ইন্দুমাধব মল্লিকের মৃত্যু হয়।

তথ্যসূত্র
---------

1. ↑  "রঞ্জিত মল্লিকের জীবন কাহিনী"। ৯ জানুয়ারি ২০১৭। সংগ্রহের তারিখ ২৮ ডিসেম্বর ২০১৭।
2. ↑  "ভবানীপুরের মল্লিকবাড়ির পুজোয় সাবেকিয়ানা আর আভিজাত্যের মেলবন্ধন"। সংগ্রহের তারিখ ২৮ ডিসেম্বর ২০১৭।
3. 1 2 3  সুবোধচন্দ্র সেনগুপ্ত ও অঞ্জলি বসু, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৬১।
4. ↑  "পাতা:প্রবাসী (পঞ্চত্রিংশ ভাগ, প্রথম খণ্ড)"। উইকিসংকলন। সংগ্রহের তারিখ ২৮ ডিসেম্বর ২০১৭।
5. ↑  "পাতা:ভারতী বৈশাখ-আশ্বিন ১৩১৭"। উইকিসংকলন। সংগ্রহের তারিখ ২৮ ডিসেম্বর ২০১৭।
**ইসলামী গবেষনা ও শিক্ষা ফাউন্ডেশন** (ইংরেজি: Islamic Research and Educational Foundation, সংক্ষেপে **IREF**-*আইআরইএফ*) একটি ভারতীয় অলাভজনক ইসলামী সংস্থা। সংস্থাটি ভারতের তেলেঙ্গানা রাজ্যের হায়দ্রাবাদ শহরে ১৯৯৮ সালের ফেব্রুয়ারী মাসে প্রতিষ্ঠিত হয়। সংস্থাটির সংক্ষিপ্ত নাম হলো আইআরইএফ (IREF)।

ইতিহাস
------

ইসলামী গবেষনা ও শিক্ষা ফাউন্ডেশন (IREF) *ব্রি. ইমরান* ১৯৯৮ সালের ফেব্রুয়ারিতে ভারতের হায়দ্রাবাদে প্রতিষ্ঠা করেন। তিনি *মুজতবা হুসেন সিদ্দিকীর* জন্য অত্যন্ত জনপ্রিয়। ব্র. ইমরান ১৯৯৫ থেকে ১৯৯৭ সাল পর্যন্ত রিয়াদের কেএসএ-তে নিযুক্ত ছিলেন।

২০০৫ সালে, *টাইমস অফ ইন্ডিয়া* রিপোর্ট করে যে সংস্থাটি পরামর্শ দিয়েছে যে মহিলারা হিজাব না পরলে তারা নির্বাচনে প্রতিদ্বন্দ্বিতা করতে পারবে না। সংস্থার একজন মহিলা কর্মী *আমতুল মতিনও* পরামর্শ দিয়েছিলেন যে "নারীর পক্ষে শুধুমাত্র মহিলাদের নেতৃত্ব দেওয়া ভালো"। আমতুল মতিন আরও বলেন যে "নারী তার স্বামীর কতৃ হতে পারবে একমাত্র বাড়িতে।"

সংগঠনটি *জিহাদ* এবং সন্ত্রাসবাদের মধ্যে পার্থক্য করার জন্য নানা কর্মসূচি এবং কার্যক্রম গ্রহণ করেছে।

লক্ষ্য ও কার্যক্রম
------------------

আইআরইএফ-এর লক্ষ্য হলো ইসলামের শান্তির বার্তা প্রচার করা। IREF প্রতি বছর বাচ্চাদের ক্যাম্প পরিচালনা করে। সেখানে বাচ্চাদের ইসলামের মৌলিক বিষয়গুলো সম্পর্কে শেখানো হয়, কীভাবে সালাত আদায় করতে হয় সেটা শেখানো হয় এবং কীভাবে বাবা-মায়ের বাধ্য হতে হয় তাও শেখানো হয়।

তথ্যসূত্র
---------

1. ↑  "'Wear a hijab when in male company'"। *The Times of India*। ১০ অক্টোবর ২০০৫। সংগ্রহের তারিখ ৯ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Lecture on 'Jihad of Sahaba and today's terrorism'"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "IREF children meet Cyberabad Police Chief | The Siasat Daily"। *Siasat.com*। ২০১৩-০৫-০২। সংগ্রহের তারিখ ২০১৬-০৩-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট